User:Regina Cro/Srećko Badurina

== Srećko Badurina bio je hrvatski franjevac trećoredac, teolog, propovjednik, pisac i šibenski biskup. Rodio se 12. 05. 1930. u mjestu Lun, koje je smješteno na krajnjem sjeveru otoka Paga. Gimnaziju pohađa u Ogulinu i u Zagrebu, na Šalati. U treći red svetoga Franje (Tertius ordo regularis - TOR), stupa 1946.g. Gimnaziju završava u Splitu, gdje upisuje i studij teologije 1951. g. ==

== Za svećenika je zaređen 29.06.1955. u Zadru. Godinu dana obavlja službu kapelana u župi svetog Ivana Krstitelja u Zadru a potom nastavlja studij teologije kojeg završava 1956. Uskoro u Zagrebu upisuje poslijediplomski studij iz moralne teologije. Doktorski rad na temu "Svrha braka osobito po nauci Pia XII", brani u prosincu 1965. ==

== Po želji poglavara, upisuje dvogodišnju specijalizaciju iz moralne teologije od 1966. do 1968. prvo na Alfonsiani (Pontificia Accademia Alfonsiana) u Rimu te potom u belgijskom Leuvenu. Nakon završetka specijalističkog studija, radi kao predavač moralne teologije na Katehetskom institutu u Zagrebu 1968. Ravnatelj je klasične gimnazije trećoredaca u Odri od 1968. do 1974. gdje radi i kao profesor. Od 1974. do 1988. radi kao predavač na Visokoj teološkoj školi u Rijeci. ==

== Za biskupa je imenovan 07.12. 1987.g. U Rimu ga je za biskupa zaredio papa Ivan Pavao II. 06.01. 1988. Upravljanje Šibenskom biskupijom preuzima 24.01. iste godine. Za biskupsko geslo odabrao je rečenicu: "On je mir naš" (Ef 2,14). Kao šibenskog biskupa, zatekao ga je Domovinski rat i velikosrpska agresija upravo u dijelu Hrvatske u kojem je i započela pobuna Srba i pokušaj ostvarenja velikosrpske ideje koja je nastojala svim silama uvelike smanjiti postojeći teritorij Hrvatske i svesti ga na minimum. Upravo je u Kninu, koji je samo 56 km udaljen od Šibenika, započela tzv. Balvan revolucija - oružana pobuna dijela Srba u Hrvatskoj 1990. koja je bila uvertira u nadolazeću agresiju i rat. ==

== Biskup Srećko Badurina unatoč ponudama i nagovaranjima pojedinih suradnika, u nijednom trenutku nije niti pomišljao na to da napusti Šibenik, koji je svakodnevno napadan iz zraka, sa mora i  kopna. Odlučio je ostati uz svoje ljude i uz svoj grad. Najteži napadi na Šibenik dogodili su se od 16. do 23. 09. 1991. Obrana grada bila je s tim više teška pošto je susjedni Drniš pao u ruke neprijatelja 23. 09. 1991. Obrana Šibenika bila je od ogromnog strateškog značenja - padom grada, neprijateljske snage lako su mogle rascijepiti  središnji dio hrvatske obale i omogućiti daljnje napade kojima bi Dalmacija lako bila u potpunosti odsječena od ostatka zemlje. Iako u krajnje nepovoljnom i teškom položaju - hrvatski branitelji uspjeli su tada obraniti grad. ==

== Za vrijeme trajanja okupacije ogromnog dijela Šibenske biskupije, biskup nije stajao skrštenih ruku. Svakodnevno upozorava svjetsku javnost na svu silinu napada i terora s kojim je suočena njegova Domovina. Pokušava uspostaviti dijalog sa funkcionerima tzv. SAO Krajine i dobiti odgovor na pitanja zašto je takav odnos prema Hrvatskom narodu, katoličkoj Crkvi, zašto se sela razaraju a narod proganja i ubija... Na postavljena pitanja - nije dobio odgovor.. ==

== Nakon oslobodilačke vojno-redarstvene akcije Oluja (04.08.- 07.08. 1995.) kojom su oslobođeni okupirani dijelovi Hrvatske koji su bili pod kontrolom pobunjenih Srba i tzv. SAO Krajine, biskup je među prvima ušao u oslobođeni Knin. Dana 13.08. 1995., u spaljenoj crkvi svetog Ante u Kninu, održao je svetu misu, prvu nakon početka rata 1991.g. ==

== Biskup Srećko Badurina nije stigao dugo uživati u zasluženoj i krvavo zarađenoj slobodi hrvatskog naroda. Umro je iznenada od srčanog udara 17.09.1996.g. u zagrebačkoj bolnici Sestara Milosrdnica. Poštovan od mnogih i omiljen u narodu, pokopan je dva dana kasnije u šibenskoj katedrali. ==